als_Latn dik_Latn sag_Latn
Temat Kryesore
- Kryetari i Gjykatës së Lartë u shpreh se shqyrtimi i dosjes është vonuar për shkak të numrit të madh të dosjeve që janë ankimuar në këtë institucion
Shekulli
“Brenda gjashtëmujorit të parë të këtij viti, dosja e “21 janarit” do të shqyrtohet nga gjykata”. Kështu u shpreh dje Kryetari i Gjykatës së Lartë, Xhezair Zaganjori. Gjatë një takimi të zhvilluar dje me gazetarët mbi punën 1 vjetore të institucionit që drejton, Zaganjori foli edhe për dosjet që qëndrojnë pezull në zyrtaret e gjykatës, njëra prej të cilave është edhe ajo e “21 janarit”. Sipas tij, dosja do të shqyrtohet brenda qershorit dhe kjo vonesë, ka ardhur për shkak të numrit të madh të dosjeve që janë ankimuar pranë këtij institucioni.
Në diskutimin e tij, Zaganjori u ndal edhe tek sulmet me tritol të ditëve të fundit. Ai tha se sulmet me tritol, përbëjnë një kërcënim për të gjithë madje edhe për gjyqtarët, për shkak të punës që ata kryejnë. “Lufta ndaj kriminalitetit është një detyrë permanente e shtetit dhe një nga kushtet esenciale për një jetë të qetë të qytetarit. Ka një shprehje, një shtet që nuk është gjendje të garantojë rendin dhe qetësinë nuk është më e mirë sesa diktatura më e keqe.”,-tha Zaganjori duke shtuar se situata të tilla nuk duhet të shërbejnë për t'u kthyer në objekt akuzash dhe kundërakuzash, por se politika duhet të bashkëpunojë për të shmangur ngjarje të tilla tronditëse, pasi krimi nuk ka ngjyrime. Sipas Zaganjorit, duhet bashkëpunim mes vetë politikës dhe mes mekanizmave të shtetit. Kreu i Gjykatës së Lartë nuk dha asnjë koment mbi ngërçin politik dhe institucional mes qeverisë dhe Presidentit mbi emërimin e anëtarëve të institucionit që ai drejton.
Pavarësisht kësaj tërheqjeje, Zaganjori vuri në dukje se aktualisht një gjyqtari të Gjykatës së Lartë i bie të shqyrtojë brenda një viti një minimum prej 400 dosjesh. “Duke pasur parasysh punën Gjykatës është parashikuar rritja e gjyqtarëve nga 17 deri në 19. Një gjyqtar i ka mbaruar mandate po ai është në detyrë. Ne na dëmton për shkak se numri i dosjeve është i madh, 400 çështje një gjyqtari. Edhe për ndërtimin e kolegjeve do na ndihmonte nëse ky detyrim të plotësohej. Formula nuk funksionon ashtu siç duhej kjo është pjesë e politikës dhe reformës, po shikohet gjetja e një zgjidhjes. Duhet dialog mes dy organeve, mes presidentit dhe mazhorancës", tha Zaganjori.
Më tej kreu i Gjykatës së Lartë foli edhe për nevojën e ndërhyrjes ligjore me qëllim që të krijohen lehtësira në të ardhmen sasinë e dosjeve që prezantohen në portat e kësaj gjykatë. Më herët ka pasur përplasje me mes Gjykatës dhe policisë për lirimin e personave të arrestuar nga efektivët blu për vepra të ndryshme penale. Ka qenë ministri i Brendshëm, Tahiri i cili ka kërkuar marrjen e masave për gjyqtarët që kanë dhënë vendime skandaloze. Dhe në këtë pikë shtrohet problemi i cilësisë së gjykimeve, në kushtet kur kjo gjykatë ka dosje pezull për të shqyrtuar rreth 11,337 të tilla.
Shtoni një koment
4 Komente
Mala
Ndeshkimi i krimit eshte pamundesi e zhivillimit te tij,eshte zgjerim i haperise se lirise demokratike materiale e shpirtrore e zhvillimeve demokratike. Sovrani shqiptare, edhe ne zgjedhjet e ardhme lokale, duhet t'ia ngushtoje edhe me shume hapesiren politike PD, Veprim qe ngushton mundesin e kriminalizimit dhe zgjeron hapesiren e lirise materiale e shpirterore. Andaj ndeshkone krimin vrastar te kriminelve ish-qeveritar dhe filloni shperthekimin e zhvillimit te demokracise se vertet. Svrani me voten e ndeshkimit te kriminalizimit tePD fiton liri demokratike shteterore e kombetare.
D.Jaho
Qeroheni kete semundje te bute,qe edhe koka i ka mare formen e tavolines, qe quhet zagonjar.Ky ala eshte me drejtesine e enver kasapit.
Blaublut4
Xhezair Zaganjori ti duhet te jeshe i pari qe duhet te dorzosh dosjen tende per gjykim! A po e ke zhdukur??
sot
gjykatat jane te pavarura dhe Z.Tahiri ka bere gabim qe nderhyn.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn slk_Latn als_Latn kab_Latn als_Latn deu_Latn als_Latn fur_Latn als_Latn als_Latn als_Latn